钦定古今图书集成/明伦汇编/氏族典/第363卷 > 《廖用贤尚友录》 > 任迪简
## 钦定古今图书集成/明伦汇编/氏族典/第363卷 > 《廖用贤尚友录》 > 任迪简

按《唐书任迪简传》：“迪简，京兆万年人，擢进士第，天德
李景略表佐其军。景略卒，举军请为帅，监军使拘迪
简，不听，众大呼，破户出之。德宗遣使者察变，具得所
以然，乃授丰州刺史、天德军使。入为太常少卿，太子
左庶子张茂昭以易定归，擢迪简检校工部尚书，为
节度使。以疾入除工部侍郎，不能朝，改太子宾客。卒”
谥曰“襄。”